***HYVÄN HANKKEEN KRITEERIT -ARVIOINTITAULUKKO.***

Opetushallitus on laatinut yhdessä **kansainvälistymisen koordinointihankkeiden** CLUE:n, INTO:n ja SCART:n kanssa ohjeelliset hyvän hankkeen kriteerit, jotka on tarkoitettu koulujen kansainvälisyyshankkeiden suunnittelun ja raportoinnin tueksi.

Koordinointihankkeiden tehtävänä on tukea kansainvälistymisen valtionavustuksilla tuettuja kehittämishankkeita ja tunnistaa niissä syntyviä hyviä käytäntöjä sekä mallintaa niitä. Kv-valtionavustuksen raportoinnin yhteydessä tämä lomake tulee liittää sähköisen selvityslomakkeen tulostettuun, Opetushallitukselle postitettavaan versioon.

Lisätietoja koordinointihankkeista, kv-valtionavustusten raportoinnista sekä hyvän hankkeen kriteereistä löytyy internetosoitteesta <http://www.oph.fi/rahoitus/valtionavustukset/yleissivistava_koulutus/kansainvalistyminen>.

|  |
| --- |
| **YLEISSIVISTÄVÄ KOULUTUS: TYÖKALU KANSAINVÄLISTÄMISEN HANKEHAKEMUSTEN TUEKSI**  |
| Lomakkeen ovat täyttäneet (nimi, virka-asema tai tehtävä hankkeessa), päiväys |
| Hankkeen nimi |
| Diaarinumero **(**jos hanke on saanut aikaisemmin Opetushallituksen valtionapua) |
| **Arviointikriteerit** | **Arviointi****esim. 1-5** | **Arvioitsijan näkemys hankkeen toteutumisesta** Jos arvioitsija käyttää tässä esitettyjen lisäksi muita kriteereitä tai kysymyksiä, ne pyydetään mainitsemaan ao. sarakkeessa.  | **Kysymyksiä**  |
| **Verkostoituminen*** paikallinen
* alueellinen
* valtakunnallinen
* kansainvälinen
* synergia
 |  |  | * *Millä tavoin hankkeesta on sovittu koulutuksen järjestäjän kanssa?*
* *Mitä paikallisia/ seudullisia/ kansallisia/ kansainvälisiä kouluja tai muita yhteistyökumppaneita hankkeeseen osallistuu? Millä perustein ne on valittu?*
* *Miten kumppanit sitoutetaan yhteistyöhön?*
* *Millä tavoin hankeverkoston yhteistyö varmistaa, että kaikki toimijat tuovat oman panoksensa ja saavat etua hankkeesta?*
* *Millaista synergiaa yhteistyö hankkeessa tulee tuottamaan?*
* *Miten hankeverkosto vastaa (mahdollisen) rahoittajatahon asettamiin tavoitteisiin?*
 |
| **Vaikuttavuus** * osallistavuus
* näkyvyys
* interventiologiikka
* organisointi
 |  |  | * *Miten hanke osallistaa oppilaat/opiskelijat ja opetushenkilöstön?*
* *Miten hanketta toteutetaan eri oppiaineissa tai niiden yhteistyössä?*
* *Millä tavoin osallistuminen tukee opetussuunnitelman toteuttamista?*
* *Miten hanke näkyy omassa koulussa, kunnassa, seudullisesti?*
* *Miten osallistetaan sidosryhmiä, jotka tukevat hankkeen toteutumista (esim. vanhempia, yrityksiä, järjestöjä)?*
* *Miten hankkeessa/-sta viestitään? Hyödynnetäänkö tvt:tä monipuolisesti?*
* *Miten hanketta johdetaan, ohjataan, arvioidaan? Miten annetaan palautetta?*
* *Miten ongelmia varaudutaan tunnistamaan ja korjaamaan?*
 |
| **Oppimisympäristö*** fyysinen
* tekninen
* didaktinen
* sosiaalinen
* paikallinen
 |  |  | * *Millaisia hankkeeseen sisältyvät oppimisympäristöt ovat ja miten niitä hyödynnetään?*
* *Miten ympäristöt edistävät oppimista? Mitä oppimisen ja kehittämisen työkaluja ne tarjoavat?*
* *Millaista vuorovaikutusta hankkeessa syntyy ja miten sitä arvioidaan oppilaiden tasolla / henkilöstön tasolla*
* *Miten oppimisympäristön turvallisuus otetaan huomioon (esim. sosiaalisen median käyttö, matkat)?*
* *Miten hankkeessa hyödynnetään informaalia (koulun ulkopuolista) oppimista tai vertaisoppimista (mitä oppilaat oppivat toisiltaan – tai opettajat)?*
* *Miten erilaiset oppimistyylit otetaan huomioon?*
* *Voiko ympäristöjä käyttää muissa hankkeissa? Toimivatko ne paikallisesti/alueellisesti/kansainvälisesti?*
* *Mikä on ympäristön lisäarvo? Mitä sellaista oppimista ympäristö tuo, joka ei olisi muussa ympäristössä mahdollista?*
* *Miten hankkeen oppimisympäristöt vastaavat (mahdollisen) rahoittajatahon asettamiin tavoitteisiin?*
 |
| **Resurssit*** talous
* henkilöstö
* kompetenssi
 |  |  | * *Miten oppilaat ja opettajat valitaan hankkeeseen?*
* *Miten hanke sisällytetään heidän työaikaansa?*
* *Miten oppilaiden ja henkilöstön osaaminen hyödynnetään hankkeessa?*
* *Miten hankkeessa hyödynnetään muuta koulun henkilökuntaa?*
* *Miten hanke voimaannuttaa oppilaita ja opettajia? (Mihin he pystyvät hankkeen ansiosta paremmin kuin ennen?)*
* *Miten vanhempien panosta hyödynnetään hankkeessa?*
* *Miten kaupungin/kunnan opetushallinto osallistuu hankkeeseen?*
* *Millaisia resursseja hankekumppanit (koulut, kunnat, järjestöt jne.) tuovat hankkeen toteuttamiseen (ml. budjetti)?*
* *Millaisia ovat muiden sidosryhmien tuomat resurssit hankkeessa (esim. yritykset, korkeakoulut)?*
* *Miten hankkeen budjetissa hyödynnetään erilaisia rahoituslähteitä?*
* *Miten hanke toteutuisi ilman ulkopuolista hankerahoitusta tai siinä tilanteessa, että ulkopuolinen rahoitus olisi selvästi tavoiteltua pienempi?*
 |
| **Tuotos*** uusi tai parempi toimintatapa
* uudet sisällöt, materiaalit, oppimisympäristöt
* uudet kumppanit
* innovaatiot
 |  |  | * *Mitkä ovat hankkeen keskeisimmät tuotokset?*
* *Miten tuotokset vastaavat eri hankeosapuolien tarpeita?*
* *Millaisia innovaatioita hanke synnyttää?*
* *Millä tavoin tuotoksia hyödynnetään hankkeen päätyttyä?*
* *Mitkä hankkeen tuotokset voidaan ottaa käyttöön koulun tavanomaisessa toiminnassa?*
* *Ovatko tuotokset monistettavissa ja levitettävissä muiden koulujen toimintaan?*
* *Miten tuotokset vastaavat (mahdollisen) rahoittajatahon asettamiin tavoitteisiin?*
 |
| **Kestävyys*** juurruttaminen
* jatkuminen
* julkaiseminen
 |  |  | * *Miltä osin hankkeella on edellytyksiä jäädä pysyväksi koulun toimintamuodoksi?*
* *Miten hanke tukee koulun/koulutuksen järjestäjän kehittämissuunnitelmia?*
* *Onko hankkeella mahdollisuuksia tulla toimeen rahallisesti ”omillaan” jatkossa?*
* *Miten hankkeen hyvät käytänteet ja mallit tunnistetaan ja miten ne otetaan käyttöön omassa koulussa ja oman kunnan kouluissa?*
* *Miten hanketta esitellään hankkeen ulkopuolisille tahoille (verkkosivut, koulutustapahtumat jne.)?*
* *Miten hanketta ja sen tuotoksia esitellään (mahdolliselle) rahoittajataholle?*
 |